CELEX: 32020D2136
Language: bg
Date: 2020-12-14 00:00:00
Title: Решение (ЕС) 2020/2136 на Съвета от 14 декември 2020 година за приемане на позицията на Съвета по втория проект за общ бюджет на Европейския съюз за финансовата 2021 година

18.12.2020   
               
               
                  BG
               
               
                  Официален вестник на Европейския съюз
               
               
                  L 430/14
               
            
         РЕШЕНИЕ (ЕС) 2020/2136 НА СЪВЕТА
         от 14 декември 2020 година
         за приемане на позицията на Съвета по втория проект за общ бюджет на Европейския съюз за финансовата 2021 година
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 314, параграф 3 от него, във връзка с Договора за създаване на Европейската общност за атомна енергия, и по-специално член 106а от него,
         като има предвид, че:
         
                     (1)
                  
                  
                     На 10 декември 2020 г. Комисията представи предложение, съдържащо втория проект за общ бюджет на Европейския съюз за финансовата 2021 година (1).
                  
               
                     (2)
                  
                  
                     Съветът разгледа предложението на Комисията с оглед определянето на позиция, която да е съвместима, по отношение на приходната част, с Решение 2014/335/ЕС, Евратом на Съвета от 26 май 2014 г. относно системата на собствените ресурси на Европейския съюз (2) и, по отношение на разходната част, със съдържанието на принципното споразумение, постигнато на 10 ноември 2020 г. относно многогодишната финансова рамка за периода 2021—2027 г.
                  
               
                     (3)
                  
                  
                     Предвид необходимостта да се приеме в най-кратък срок позиция на Съвета по втория проект за общ бюджет на Европейския съюз за финансовата 2021 година, за да може бюджетът да бъде окончателно приет преди началото на финансовата 2021 година, с което ще се гарантира непрекъснатост на дейността на Съюза, е оправдано, в съответствие с член 3, параграф 3 от Процедурния правилник на Съвета, да бъде съкратен срокът от осем седмици за информиране на националните парламенти, установен в член 4 от Протокол (№ 1),
                  
               РЕШИ:
         
            Член единствен
            Позицията на Съвета по втория проект за общ бюджет на Европейския съюз за финансовата 2021 година беше приета от Съвета на 14 декември 2020 г.
            Пълният текст е публикуван за справки или изтегляне в електронен формат на уебсайта на Съвета: http://www.consilium.europa.eu/.
         
         
            Съставено в Брюксел на 14 декември 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  COM(2020) 839 final.
         
            (2)  ОВ L 168, 7.6.2014 г., стр. 39.